text: Когато готвенето стане страст: Ноември 2013
  Днес малката Сияна, втора братовчедка на синовете ми, става на 2 годинки. Майка й избра за нея нежна розова торта с цветя и пеперуди.
  За Сияна вече съм правила бебешки сладки за погача и тортата за кръщенето. Миналата година не успях да направя тортата за 1-ия рожден ден, но тази година, колкото и да ми беше натоварено, нямаше начин да не я зарадвам. Е, рожденичката снощи обърна повече внимание на домашния ни любимец костенурката Франклин, отколкото на тортата, но вярвам, че днес тортата е била специална част от нейния празник.
  Честит рожден ден, малка Сиси! Расти здрава, щастлива и все така усмихната!
  Публикувано от Мариета в 21:10 ч. 6 коментара: Връзки към тази публикация
  Етикети: Поръчкови торти и къпкейкс, Торти
  Когато Дани ми се обади, за да поръча торта за малкия си син Криси, с искрена радост приех молбата й тя да е с Дъсти - селскостопанското самолетче с безгранични мечти от филма на Дисни Самолетите. Бях гледала филма - и как иначе, нали знаете че Андриан е фен на Колите, не пропуснахме и премиерата на историята за самолетите. Затова, когато моделирах дузината миниатюрни самолетчета за кексчетата или самия Дъсти, аз се забавлявах истински - сигурно сте разбрали, че детето в мен никога не си е отивало...децата се въртяха край мен, охкаха и ахкаха и бях сигурна, че съм на прав път...след тортата-рокля, тортата-пътен възел и една много шоколадова торта, исках Дани отново да направи празника в своето семейство незабравим.
  Честит четвърти рожден ден, Криси!
  Следвай неотклонно мечтите си точно като Дъсти, защото светът няма граници
  за смелите, упоритите и хората с големи сърца!
  Към тортата имаше бисквитки и кексчета:
  Публикувано от Мариета в 11:25 ч. 6 коментара: Връзки към тази публикация
  Сигурно аз съм последната, която прави тази вкусотия, и сама съм си виновна...
  Илианка, благодаря за разкошната рецепта, става ни фаворит!
  Пресейте брашното, натрошете в него маята и добавете солта. смесете млякото с водата и излейте в кладенче при брашното. Омесете тесто, разделете го на 10 топчета. Всяко разточете на кръг с големаната на длан. Намажете 5 кори обилно с разтопеното масло и похлупете с останалите 5.
  Намаслете кръгла тава с диаметър 28-30 см. Разточете всяка от корите с големаната на тавата. Сложете кората в тавата, намажете я с 2 с.л. заквасена сметана и посипете натрошено сирене. Редувайте по този начин останалите кори. Последната намажете обилно с масло и нарежете сеченицата на квадрати. Оставете на топло за 30 мин да втаса и изпечете до зачелвяване в предварително загрята на 170 градуса фурна.
  Публикувано от Мариета в 17:01 ч. 4 коментара: Връзки към тази публикация
  2 - 2 1/2 ч.ч. брашно
  Обелете крушите, разрежете на две и почистете семенниците. Разрежете всяка половинка на още 3-4 парчета.
  Разбъркайте мекото масло със захарта и със сместа намажете застлана с хартия за печене правоъгълна тавичка 20х30 см. Подредете отгоре резенчетата круши.
  Пригответе кексова смес като разбиете до пухкав крем яйцата със захарта. Налейте млякото и олиото и разбъркайте за кратко. Пресейте брашното с бакпулвера, добавете го на порции и рабърквайте докато се усвои. Ароматизирайте с ванилията и джинджифила.
  Излейте кексовата смес върху крушите и изпечете в предварително загрята фурна на 170 градуса за 40 мин.
  Извадете кейка от фурната, охладете за 5 мин и обърнете в подходящ поднос. Преди сервиране поръсете с пудра захар.
  Източник: брошура на Кауфланд
  Публикувано от Мариета в 16:07 ч. 4 коментара: Връзки към тази публикация
  Публикувано от Мариета в 15:56 ч. 6 коментара: Връзки към тази публикация
  Смелете овесените бисквитки в блендер. Прехвърлете ги в купа, добавете канелата и разтопеното масло. Разбъркайте добре.
  Подгответе форма с откопчаващ борд с диаметър 23-24 см - дъното застелете с хартия за печене, намаслете стените, обвийте я плътно в лист алуминиево фолио. Пресипете във формата бисквитените трохи и притиснете добре с дъното на чаша, оформяйки блат. Изпечете го за 10 мин в предварително загрята на 160 градуса фурна. Охладете.
  В друга купа изсипете сиренето и разбийте с миксер на ниска скорост докато стане на гладък крем. Прибавяйте на порции двата вида захар, а след това яйцата едно по едно, докато се усвоят от сместа. Накрая добавете нишестето и разбъркайте за кратко. Съединете двете смеси и внимателно излейте крема върху охладената основа.
  Поставете формата в дълбока тава и налейте студена вода в нея. Изпечете чийзкейка на водна баня за 60-70 мин на 160 градуса в предварително загрята фурна. Готов е, когато краищата му стегнат, а средата е все още мека. Изключете фурната и оставете чийзкейкът да изстине в нея на затворена врата, така повърхността му няма да се напука.
  Източник: сп. Кулинарен журнал, бр. 21/2013 г
  Честит имен ден на всички, носещи името на Архангел Михаил!
  Честито и на моите именници - родителите ми, съпруга ми и малкият ми син!
  Публикувано от Мариета в 21:51 ч. 10 коментара: Връзки към тази публикация
  Честит рожден ден, мамо! Желая ти само едно - здраве! Обичаме те!
  Публикувано от Мариета в 19:12 ч. 8 коментара: Връзки към тази публикация
  1 кутия канелони /24 броя/
  500 г прясно смляна кайма
  1 буркан /800 г/ белени домати
  сол, черен пипер и босилек на вкус
  Нарежете чесъна наситно и го запържете до златисто в зехтина. Добавете каймата и бъркайте енергично, докато стане на трохи. Овкусете и оставете да изстине.
  Намажете дъното и стените на подходяща тава с маслото. С малка лъжичка напълнете канелоните с каймата и ги наредете в тавата. Пасирайте доматите и залейте с получения доматен сос канелоните. Покрийте тавата с лист алуминиево фолио и изпечете за 40 мин на 180 градуса.
  Нарежете моцарелата на резени, поставете ви ги върху канелоните и върнете във фурната докато се разтопи.